Collage

**Collage** eller **kollasj** er et helhetlig bilde, som er satt sammen av mindre utklipp og materialbiter, ofte i kombinasjon med tegning eller maleri, eller utført helt digitalt. I videre forstand betegner collage alle slags kunstneriske sammenstillinger av løse elementer, for eksempel også det å sammenføre ulike mindre tekster eller filmklipp til en sammenhengende enhet. Begrepet dekker både teknikken og det ferdige verket eller produktet.

## Etymologi
Ordet collage kommer fra det franske *coller* som betyr å «klistre». Collage er dermed synonymt med *klistrebilde*, men kan også kalles *materialbilde*. Collage kan også kalles *montasje*, et begrep som er noe videre og betegner bilder, filmklipp eller annet som er montert, satt sammen eller stilt opp til en helhet.

## Teknikk
Collageteknikken går ut på å lime inn forskjellige materialer i det samme bildet. Det kan være tøybiter, tapeter, utklipp fra trykksaker og fotografier, men også tredimensjonale biter som glasskår og taustumper. Arbeidet utføres enten ved å klippe og lime eller ved bruk av datamaskin og programvare. De første utøverne var særlig opptatt av komposisjonen og det reint formmessige og mindre av innholdet, men fordi bildene får et fantasifullt og sammensatt uttrykk, ble teknikken etterhvert ofte brukt til surrealistiske motiver.

Papier collé er en collage som er satt sammen av papirbiter i forskjellige farger. Tredimensjonale collager kalles ofte assemblager. Decoupage er en teknikk der gjenstander pålimes dekorpapir.

## Historie
I moderne bildekunst ble collageteknikken særlig dyrket innenfor kubismen og seinere dadaismen rundt 1920. Fotomontasjen oppstod under påvirkning fra disse retningene, blant annet med John Heartfields antinazistiske fotomontasjer fra 1930-tallet. 

I nyere tid har bilderedigeringsprogram gjort det enda enklere å lage collager, og sammensatte, dataskapte bildekomposisjoner og fragementariske lag-på-lag-bilder er blitt svært vanlig i alle bildemedier. 

## Kjente kunstnere som har arbeidet med collager og montasjer
### Innen kubismen
Kubismen var den første fullstendig abstrakte kunstretningen, 1907-1921/1940
* Pablo Picasso (1881–1973)
* Georges Braque (1882–1963)
* Juan Gris (1887–1927)

### Innen dadaismen
Dadaismen var en protestbevegelse mot krig, korttenkthet og borgerskap, 1916–1922/1925
* Marcel Duchamp (1887–1968)
* Man Ray (1890–1977)
* Kurt Schwitters 
* Hannah Höch (1889–1975).
Höch regnes som oppfinneren av den moderne fotomontasjen, en teknikk som hun videreutviklet sammen med Raoul Hausmann (1886–1971) og som snart ble tatt opp av Johannes Baader, John Heartfield, George Grosz, Alexander Rodtschenko (1891–1956) og konstruktivisten Laszlo Moholy-Nagy.

### Innen ekspresjonismen
Ekspresjonismen var en kunstretning særlig i Tyskland fra 1900 til 1940
* Lee Krasner (1908–1984)
* Ror Wolf (1932–), forfatteren og bildekunstner 
### Innen surrealismen
Surrealismen var en kunstretning inspirert av Sigmund Freuds tanker om det ubevisste, 1924-1930
* Max Ernst (1891–1976) 
* Salvador Dalí (1904–1989)
* Joan Miró (1893–1983)  
* René Magritte (1898–1967)
### Innen popkunsten
Popkunsten var en kunstretning påvirket av populærkultur, massekommunikasjon og industriprodukter, 1958-1968
* Richard Hamilton
* Jasper Johns
* Robert Rauschenberg
### Fluxus
Fluxusbevegelsen var en postmoderne, nydadaistisk strømning blant annet med såkalt *aksjonskunst*, 1960-1975 og til i dag
* George Maciunas
* Joseph Beuys
* Yoko Ono
* George Brecht
* Al Hansen
* Nam June Paik
* Wolf Vostell
* Emmett Williams
* Niels Köhler
* Charlotte Moorman
### [[Situasjonisme]]n

## Se også
* Fotomanipulasjon
* Papier collé
* Scrapbooking

## Eksterne lenker
* 
* Gallery og eksempler
* International Museum of Collage, Assemblage and Construction (på engelsk)